Lietuvos kariuomenės Ordinariatas

Lietuvos kariuomenės Ordinariatas – Lietuvos kariuomenės karinis ordinariatas. Pagal Katalikų Bažnyčios kanonų teisę kariuomenės ordinariatas prilygsta vyskupijai. Jam vadovaujantis vyskupas ordinaras drauge su generaliniu vikaru ir kapelionais rūpinasi kariuomenėje tarnaujančių katalikų ir jų šeimų narių sielovada.Lietuvos kariuomenės ordinariatas. katalikai.lt. Nuoroda tikrinta 2023-08-08. 

Lietuvos kariuomenės Ordinariatas įsteigtas 2000 m. lapkričio 18 d. Vatikano Vyskupų kongregacijos dekretu, remiantis Šventojo Sosto ir Lietuvos Respublikos sutartimi dėl Lietuvos Respublikos kariuomenėje tarnaujančių katalikų sielovados.

2004 m. po restauracijos pašventinta Šv. Ignoto bažnyčia Vilniuje yra pagrindinė Ordinariato bažnyčia - Ordinariato katedra. Įrengtos koplyčios Lietuvos generolo Jono Žemaičio karo akademijoje, Mokomajame pulke Rukloje, Tauragės batalione. 2024 m. įrengta Karaliaus Mindaugo bataliono šv. Jurgio koplyčia Panevėžio rajone. Iš dalies Lietuvos kariuomenės dvasinėms reikmėms tarnauja Kauno šv. arkangelo Mykolo bažnyčia ir Alytaus šv. Kazimiero bažnyčia. 

 Išnašos 

 Nuorodos 
 Lietuvos kariuomenės Ordinariatas